Nul gram hash. Ingen anholdte.

Det var dagens "fangst", da politiets nye Task Force Pusherstreet for første gang siden oprettelsen gik på aktion i selve Christiania.

- Det gik meget stille og roligt. Politiet fandt ikke noget hash, heller ikke nogle pushere. Forklaringen kan være, at man i forvejen meldte ud, at man ville komme. Alting forløb i god ro og orden, siger DRs retskorrespondent Claus Buhr.

Helt efter planen

Og det var helt efter planen, at pusherne på Pusherstreet blev varskoet om politiets komme.

Læs også : Politiet: Razzia på Pusherstreet nu

- En del af vores nye strategi er at fortælle, hvad vi gør. Vi har tidligere fortalt, at vi vil begynde en massiv indsats lige uden for Christiania, og i dag var vi så indenfor og foretog nogle helt udramatiske gennemsyn på Pusherstreet og området, siger lederen af task forcen, Poul Kjeldsen, til DR Nyheder.

Kun en lille øvelse

Han understreger, at det er helt acceptabelt, at der ikke kom en eneste pusher i nettet:

- I dag var kun en lille øvelse i at gense området, få hilst på christianitterne og beboerne rundt omkring - vi vil gerne fortælle, at vi mener det her alvorligt, siger Poul Kjeldsen.

Vender stærkt tilbage

Og der er flere besøg i vente, afslører task force-lederen: